Noriakis Kasajus

Noriakis Kasajus (Kasai Noriaki, g. 1972 m. birželio 6 d.) – Japonijos šuolininkas su slidėmis. Ilgiausiai dalyvaujantis žiemos olimpinių žaidynių dalyvis ir FIS pasaulio čempionatų dalyvis-šuolininkas. 
 Biografija 

Noriakis Kasajus gimė 1972 m. birželio 6 d. Japonijos Hokaido salos Šimokavos miestelyje. Būdamas devynerių pradėjo šokinėti su slidėmis. FIS Pasaulio taurės etapuose debiutavo 1989 m. gruodžio 3 d.vierschanzentournee.com  1992 m. dalyvavo pirmosiose savo olimpinėse žaidynėse Albervilyje. 1992 m. kovą laimėjo FIS skraidymo su slidėmis čempionatą Harachove Čekijoje ir kartu tai buvo pirmasis jo laimėtas Pasaulio taurės etapas.vierschanzentournee.com  1994 m. žiemos olimpinėse žaidynėse Lilehameryje jis laimėjo sidabro medalį komandinėje ir užėmė 5-ą vietą individualioje rungtyse. 2014 m. žiemos olimpinėse žaidynėse Sočyje N. Kasajus, būdamas 41 metų ir 254 dienų amžiaus, tapo seniausiu individualaus olimpinio medalio laimėtoju šuolininku istorijoje − iškovojo sidabrą aukštoje kalvoje; taip pat po to laimėjo bronzą komandinėse varžybose.NBC Olympics  Jam priklauso ilgiausio tarpo tarp iškovotų olimpinių medalių rekordas − 20 metų tarp 1994 m. Lilehamerio ir 2014 m. Sočio.

Noriakis Kasajus dalyvavo 8 olimpinėse žaidynėse (įskaitant 2018 m. Pjongčango) ir yra daugiausiai kartų žiemos olimpiadose dalyvavęs sportininkas.NBC Olympics  2016 m. sausį jam įteikti du Gineso rekordų sertifikatai: daugiausiai dalyvavusio FIS pasaulio čempionatų individualaus dalyvio-šuolininko ir daugiausiai startavusio FIS Pasaulio taurės etapuose dalyvio-šuolininko.guinnessworldrecords.com  

Asmeniniai duomenys: vedęs, svoris 59 kg. Nuolatinė gyvenamoji vieta Saporas.

Pasiekimai iki 2018 m. olimpinių žaidynių:fis-ski.com 
 Olimpinio sidabro laimėtojas individualioje rungtyje (2014 m. Sočis, aukšta kalva), sidabro (1994 m., Lilehameris) ir bronzos (2014 m., Sočis) olimpinių medalių laimėtojas komandinėse varžybose;
 17 pergalių FIS Pasaulio taurės etapuose.
 42 startai FIS pasaulio čempionatuose (ind. ir komand.), 2 sidabro medaliai (komand. 1999, 2003), 5 bronzos medaliai (ind. K90 ir K120, 2003; komand. 2007, 2009, 2015);fis-ski.com
 537 individualūs startai FIS Pasaulio taurės etapuose
 1992 m. FIS skraidymo su slidėmis pasaulio čempionas

 Šaltiniai 

Kategorija:Japonijos šuolininkai su slidėmis
Kategorija:Japonijos olimpiečiai